9. การจัดการ

(1) โครงสร้างการจัดการ

คณะกรรมการบริษัทมีอำนาจหน้าที่ปฏิบัติงานให้เป็นไปตามกฎหมายวัตถุประสงค์และข้อบังคับของบริษัทตาม
กฎข้อบังคับของบริษัท คณะกรรมการของบริษัทให้มีจำนวนไม่น้อยกว่าห้าคนและไม่มากกว่าสิบสองคน
และกรรมการไม่น้อยกว่ากึ่งหนี่งของจำนวนกรรมการทั้งหมดต้องมีถิ่นที่อยู่ในราชอาณาจักร
ในการเลือกตั้งกรรมการผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียงและผู้ถือหุ้นแต่ละคนจะต้องใช้คะแนนเสียงของตนที่มีทั้งหมดเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในการประชุมสามัญประจำปีทุกครั้งให้กรรมการคนที่อยู่ในตำแหน่งมากที่สุดเป็นผู้ออกจากตำแหน่งเป็นจำนวน
1 ใน 3 และกรรมการซึ่งพ้นจากตำแหน่งจะเลือกเข้ารับตำแหน่งอีกก็ได้

คณะกรรมการบริษัทฯ ปัจจุบันบริษัทฯ มีกรรมการ จำนวนทั้งสิ้น 10 คน ดังมีรายชื่อต่อไปนี้

1. นายเฉลิมพันธ์ ศรีวิกรม์

2. คุณหญิงศศิมา ศรีวิกรม์

3. นายพิมล ศรีวิกรม์

4. ดร. บุญเสริม วีสกุล

5. นายอุทยาน อุทยานะกะ

6. ดร. ชาลี จังวิจิตรกุล

7. หม่อมหลวงวัลลีวรรณ วรวรรณ

8. นายทินกร รุจิณรงค์

9. นายสรวิศ ไกรฤกษ์

10. นายโมฮันหนาด สเวท

คณะกรรมการบริหาร มีอำนาจกระทำใดๆ
ตามที่คณะกรรมการเห็นสมควรและรับผิดชอบโดยตรงต่อคณะกรรมการบริษัท ซึ่งในปัจจุบันบริษัทฯ
มีคณะกรรมการบริหารทั้งสิ้น 4 คน ดังนี้:-

1. คุณหญิงศศิมา ศรีวิกรม์ ประธานกรรมการบริหาร

2. นายพิมล ศรีวิกรม์ กรรมการ

3. ดร. ชาลี จังวิจิตรกุล กรรมการผู้จัดการ

4. ม.ล.วัลลีวรรณ วรวรรณ กรรมการ

คณะกรรมการตรวจสอบ มี 3 คน ดังมีรายชื่อต่อไปนี้

1. ดร. บุญเสริม วีสกุล

2. นายอุทยาน อุทยานะกะ

3. นายสรวิศ ไกรฤกษ์

วิธีการลงนามผูกพันบริษัทฯ

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ นายเฉลิมพันธ์ ศรีวิกรม์ หรือ
คุณหญิงศศิมา ศรีวิกรม์ หรือ นายพิมล ศรีวิกรม์ คนใดคนหนึ่งลงลายมือชื่อร่วมกับกรรมการอื่นอีก 1
ท่าน และประทับตราสำคัญของบริษัทฯ หรือนายเฉลิมพันธ์ ศรีวิกรม์ คุณหญิงศศิมา ศรีวิกรม์ นายพิมล
ศรีวิกรม์ สองในสามคนนี้ลงลายมือชื่อร่วมกันและประทับตราสำคัญของบริษัทฯ

(2) การสรรหากรรมการและผู้บริหาร

การสรรหากรรมการของบริษัท ให้เป็นไปตามข้อบังคับของบริษัทกล่าวคือ
ในการลงคะแนนเสียงเลือกตั้งกรรมการ ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
และผู้ถือหุ้นแต่ละคนจะต้องใช้คะแนนเสียงของตนที่มีทั้งหมดเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้ง
เป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
ให้ผู้เป็นประธานที่ประชุมเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่งจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกเป็นสามส่วนไม่ได้ ก็ให้ออกโดยจำนวนใกล้ที่สุดกับส่วนหนึ่งในสาม

กรรมการที่จะต้องออกจากตำแหน่งในปีแรกและปีที่สองภายหลังจดทะเบียนนั้นให้ใช้วิธีจับสลาก
ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

กรรมการซึ่งพ้นจากตำแหน่งจะเลือกเข้ารับตำแหน่งอีกก็ได้

นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

1. ตาย

2. ลาออก

3. ขาดคุณสมบัติหรือมีลักษณะต้องห้ามตามกฎหมาย

4. ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
ของจำนวนผู้ถือหุ้นที่เข้าประชุมและมีสิทธิออกเสียง
และมีหุ้นนับรวมกันได้ไม่น้อยกว่าครึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและมีสิทธิออกเสียง

5. ศาลมีคำสั่งให้ออก

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลใดบุคคลหนึ่งซึ่งมีคุณสมบัติ และไม่มีลักษณะต้องห้ามตามกฎหมาย
เข้าเป็นกรรมการแทนในการประชุมคณะกรรมการคราวถัดไปเว้นแต่วาระของกรรมการจะเหลือน้อยกว่าสองเดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนแทน

มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

(3) ค่าตอบแทนผู้บริหาร

  ----------------- ----------------- ----------------- -----------------
  ค่าตอบแทนรวม       เงินเดือน           เบี้ยประชุม          ค่าตอบแทนอื่นๆ

  กรรมการ           7,662,655         280,000           - 0 -

  ผู้บริหาร 13 ราย     12,653,700        - 0 -             - 0 -

  รวม               20,316,355        280,000           - 0 -
  ----------------- ----------------- ----------------- -----------------

(4) การกำกับดูแลกิจการ

ปฏิบัติของคณะกรรมการบริษัท เรื่องการกำกับดูแลกิจการแนวทางที่ดี

1. นโยบายเกี่ยวกับการกำกับดูแลกิจการ คณะกรรมการบริษัท อุตสาหกรรมพรมไทย จำกัด
(มหาชน) ได้ตระหนักถึงและให้ความสำคัญกับหลักการดูแลกิจการที่ดี
อันเป็นข้อสำคัญในการเสริมสร้างให้องค์กรมีระบบที่มีประสิทธิภาพจึงกำหนดนโยบายให้คณะกรรมการบริหารและคณะกรรมการการตรวจสอบถือปฏิบัติตามหลักการ
ซึ่งครอบคลุมถึงหลักสำคัญดังต่อไปนี้

-   ดำเนินธุรกิจที่ดีอย่างถูกต้องตามกฎหมายและปฏิบัติงานอย่างโปร่งใส
    และสามารถตรวจสอบได้และมีการเปิดเผยข้อมูลอย่างเพียงพอต่อผู้เกี่ยวข้องทุกฝ่าย

-   ดำเนินธุรกิจโดยคำนึงถึงปัจจัยเสี่ยงโดยมีการควบคุมและบริหารความเสี่ยงอย่างเหมาะสม

-   มีความมุ่งมั่นในการสร้างธุรกิจให้เจริญเติบโตในระยะยาว และก่อให้เกิดประโยชน์สูงสุด
    ต่อผู้ถือหุ้น

-   มีความรอบคอบ ระมัดระวังในการบริหารงาน มีความรับผิดชอบต่อหน้าที่
    การตัดสินใจและการกระทำของตนเอง

-   กำหนดแนวทางปฏิบัติงานด้วยจริยธรรมและจรรยาบรรณให้แก่กรรมการและพนักงาน

2. ผู้ถือหุ้น สิทธิและความเท่าเทียมกัน
คณะกรรมการบริษัทฯได้ให้ความสำคัญเกี่ยวกับสิทธิของผู้ถือหุ้น
และได้วางหลักเกณฑ์และข้อบังคับของบริษัทฯ
ให้ความเท่าเทียมกันในการปฏิบัติต่อผู้ถือหุ้นในเรื่องสิทธิในการเข้าประชุมและการออกเสียงลงคะแนนในการประชุมผู้ถือหุ้นซึ่งทางบริษัทฯได้จัดทำรายงานประจำปีที่มีทั้งภาษาไทยและภาษาอังกฤษ
พร้อมทั้งได้จัดส่งหนังสือเชิญประชุมพร้อมแจ้งวาระต่างๆ
ให้ผู้ถือหุ้นทราบล่วงหน้าตามที่กฎหมายกำหนด
และมีการบันทึกการประชุมถูกต้องครบถ้วนเพื่อให้ผู้ถือหุ้นสามารถตรวจสอบย้อนหลังได้

3. สิทธิของผู้มีส่วนได้เสีย คณะกรรมการบริษัทฯ
ได้เห็นความสำคัญและตระหนักถึงสิทธิตามกฎหมายของกลุ่มผู้มีส่วนได้เสีย
ทั้งภายในและภายนอกบริษัทฯ ซึ่งสิทธิดังกล่าวได้รับการคุ้มครองและปฏิบัติตามนโยบายที่ได้กำหนดไว้
โดยมีจุดประสงค์เพื่อร่วมกันสร้างประสิทธิภาพในการดำเนินกิจการอันจะส่งผลให้ผู้มีส่วนได้เสียทุกฝ่ายได้รับผลตอบแทนอย่างถูกต้องและยุติธรรม

4. การประชุมผู้ถือหุ้น คณะกรรมการบริษัทฯ
ได้กำหนดให้มีการประชุมใหญ่สามัญผู้ถือหุ้นประจำปีภายใน 4 เดือน
นับแต่วันสิ้นสุดของรอบปีบัญชีของบริษัทฯ ซึ่งในการประชุมผู้ถือหุ้นดังกล่าวนี้
ผู้ถือหุ้นสามารถเข้าร่วมประชุม
และเปิดโอกาสให้ผู้ถือหุ้นมีสิทธิเท่าเทียมกันในการซักถามรวมทั้งเสนอความคิดเห็นและข้อแนะนำต่างๆ
ซึ่งบริษัทฯ จะนำข้อเสนอแนะที่เป็นประโยชน์ไปพิจารณาและใช้เป็นแนวทางในการดำเนินงานต่อไป

5. ภาวะผู้นำและวิสัยทัศน์ คณะกรรมการบริษัทฯ
ได้กำกับดูแลให้กรรมการบริหารดำเนินนโยบายและแผนงานที่ได้นำเสนอต่อที่ประชุมคณะกรรมการ
ซึ่งนโยบายและแผนงานดังกล่าวได้คำนึงถึงสถานะภาพของบริษัทฯ
ในฐานะที่เป็นผู้ผลิตพรมรายใหญ่ของประเทศที่มุ่งจะเป็นผู้ผลิตพรมที่ได้รับการยอมรับจากทั่วโลกทั้งทางด้านคุณภาพการออกแบบ
และบริการที่ได้มาตรฐานสากล ซึ่งตั้งอยู่บนพื้นฐานของการเป็นบรรษัทภิบาลที่ดี

6. ความขัดแย้งทางผลประโยชน์ คณะกรรมการบริษัทฯ
ได้เห็นถึงความสำคัญของความขัดแย้งทางผลประโยชน์
จึงได้กำหนดนโยบายและถือเป็นแนวทางปฏิบัติที่ชัดเจนเสมอมาในการดูแลที่กำหนดมิให้ผู้บริหาร
ผู้มีส่วนได้เสีย ไม่ว่าทางตรงหรือทางอ้อมที่ได้รับทราบข้อมูลภายใน นำไปเปิดเผยต่อบุคคลภายนอก
ในการที่จะให้ได้มาถึงผลประโยชน์ที่ไม่ถูกต้อง
หรือเกิดการได้เปรียบเสียเปรียบขึ้นอันเนื่องมาจากการดำเนินการธุรกิจของบริษัทฯ

  ความขัดแย้งทางผลประโยชน์ดังกล่าวยังหมายรวมถึงการที่ผู้บริหารหรือผู้มีส่วนได้เสียกลุ่มต่างๆ
  ได้กระทำการอย่างหนึ่งอย่างใดในลักษณะที่ก่อให้เกิดความได้เปรียบทางธุรกิจหรือผลประโยชน์แก่ตนเอง
  หากแต่ก่อให้บริษัทฯและผู้มีส่วนได้เสียหรือเกี่ยวข้อง ซึ่งอาจก่อให้เกิดการเสียผลประโยชน์ขึ้น
  ในกรณีที่มีกรรมการที่มีส่วนได้เสียในวาระใดๆ
  กรรมการท่านนั้นต้องเปิดเผยให้ที่ประชุมทราบโดยจะไม่มีสิทธิในการเข้าร่วมประชุมและไม่มีสิทธิออกเสียงในวาระดังกล่าว

7. จริยธรรมธุรกิจ
บริษัทฯได้ให้ความสำคัญต่อจรรยาบรรณในการประกอบธุรกิจและชื่อเสียงโดยยึดมั่นในหลักการบริหารที่ถูกต้อง
ซื่อตรง โปร่งใส และรับผิดชอบต่อผู้มีส่วนได้เสียของบริษัทฯ ทั้งนี้ คณะกรรมการบริษัทฯ
ได้กำหนดให้ผู้บริหารดำเนินนโยบายในการบริหารจัดการไปในแนวทางที่จะก่อให้เกิดการเป็นบรรษัทภิบาลที่ดี
โดยที่บริษัทฯจะต้องรับผิดชอบต่อผู้เกี่ยวข้องกลุ่มต่างๆ และได้รับการปฏิบัติอย่างเสมอภาค
โปร่งใสและยุติธรรม รวมทั้งการปลูกจิตสำนึกให้ผู้บริหาร พนักงาน
และผู้เกี่ยวข้องเข้าใจและดำเนินงานต่างๆ โดยมีจริยธรรมทางธุรกิจ
โดยเฉพาะอย่างยิ่งผู้บริหารที่มีอำนาจตัดสินใจ

8. การถ่วงดุลของกรรมการที่ไม่เป็นผู้บริหาร เพื่อให้ผู้มีส่วนได้เสียได้รับผลประโยชน์เต็มที่
บริษัทฯได้ยึดถือเป็นแนวทางปฏิบัติโดยกำหนดให้มีสัดส่วนของกรรมการที่ไม่เป็นผู้บริหารไม่น้อยกว่า
50 เปอร์เซ็นต์ ดังนั้นในปี 2553 บริษัทฯ มีกรรมการที่ไม่เป็นผู้บริหาร จำนวน 5 ท่าน
และกรรมการอิสระอีก 1 ท่าน จากจำนวนกรรมการที่มีอยู่ทั้งสิ้น 10 ท่าน
โดยที่กรรมการอิสระเป็นกรรมการบุคคลภายนอกจากภาคเอกชนที่มีความรู้ความสามารถ
คณะกรรมการของบริษัทฯ
ทุกท่านมีความอิสระอย่างเต็มที่ในการแสดงความคิดเห็นต่อการดำเนินงานภายใต้นโยบายที่กำหนดไว้ในแต่ละปี

9. การรวมหรือแยกตำแหน่ง เพื่อให้การตรวจสอบเป็นไปอย่างมีประสิทธิภาพ
บริษัทฯได้แบ่งหน้าที่ความรับผิดชอบของประธานบริษัทฯ ประธานบริหารและกรรมการผู้จัดการ
กรรมการ กรรมการบริหาร ไว้อย่างชัดเจน อันก่อให้เกิดการควบคุมดูแล
ตรวจสอบและถ่วงดุลอำนาจ ซึ่งส่งผลให้บริษัทฯดำเนินงานได้อย่างสมดุลและมีประสิทธิภาพ
ซึ่งในการประชุมคณะกรรมการของบริษัทฯ
แต่ละครั้งตลอดระยะเวลาที่ทำหน้าที่กรรมการไม่ได้ถูกครอบงำหรือถูกจำกัดบทบาทโดยประการหนึ่งประการใด
กรรมการทุกท่านได้ทำหน้าที่อย่างถูกต้องตามกฎหมาย
และทำหน้าที่ดูแลและปกป้องผลประโยชน์ของบริษัทฯ และผู้ถือหุ้นทุกราย

10. ค่าตอบแทนกรรมการและผู้บริหาร ที่ประชุมสามัญผู้ถือหุ้นประจำปี 2553
ได้อนุมัติกำหนดค่าตอบแทนกรรมการ โดยในปี 2553
กรรมการบริษัทที่ไม่ใช่กรรมการบริหารจะได้รับค่าเบี้ยประชุมท่านละ 10,000 บาท
บริษัทฯได้กำหนดค่าตอบแทนกรรมการอยู่ในระดับเดียวกับอุตสาหกรรมในประเภทเดียวกัน
หรือใกล้เคียงกันและสูงเพียงพอที่จะดูแลรักษากรรมการผู้ทรงคุณวุฒิไว้

11. การประชุมคณะกรรมการ คณะกรรมการบริษัทฯ ได้กำหนดให้มีการประชุมคณะกรรมการบริษัทฯ
ทุก 3 เดือน โดยมีหมายกำหนดการ วันที่ เวลา และวาระอย่างชัดเจน
โดยเอกสารประกอบการประชุมจะถูกส่งให้กรรมการทุกท่านไม่น้อยกว่า 7 วันล่วงหน้า
เพื่อให้กรรมการได้มีเวลาในการศึกษาพิจารณา
และเสนอแนะต่อผู้บริหารในการที่จะทำให้การบริหารจัดการเป็นไปอย่างมีประสิทธิภาพ
และได้มีการจดบันทึกการประชุมเป็นลายลักษณ์อักษรจัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้ที่เกี่ยวข้องตรวจสอบได้

12. คณะกรรมการตรวจสอบ คณะกรรมการบริษัทฯได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระและมีคุณสมบัติตามข้อกำหนดของตลาดหลักทรัพย์แห่งประเทศไทย
และในปี 2553 คณะกรรมการตรวจสอบของบริษัทประกอบด้วย

ประธานกรรมการตรวจสอบ ดร. นายบุญเสริม วีสกุล

กรรมการตรวจสอบ นายอุทยาน อุทยานะกะ

กรรมการตรวจสอบ นายสรวิศ ไกรฤกษ์

ดำรงตำแหน่ง 1 ปี โดยมีขอบเขต หน้าที่ และความรับผิดชอบต่อคณะกรรมการบริษัท ดังนี้ :

1. สอบทานให้บริษัทมีการรายงานทางการเงินอย่างถูกต้องและเพียงพอ

  2. สอบทานให้บริษัทมีระบบการควบคุมภายใน (Internal Control)
  และระบบการตรวจสอบภายใน(Internal Audit) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบ

ภายใน ตลอดจนให้ความเห็นชอบใน การพิจารณาแต่งตั้ง โยกย้าย เลิกจ้าง หัวหน้า หน่วยงาน

ตรวจสอบภายใน หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

  4. พิจารณา คัดเลือก
  เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทและเสนอค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการ เข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
  เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

  6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

  6.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงิน

  ของบริษัท

6.2 ความเห็นเกี่ยวกับความเพียงพอของระบบควบคุมภายในของบริษัท

  6.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์

  ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

6.4 ความเห็นเกี่ยวกับความเหมาะสมของผู้สอบบัญชี

6.5 ความเห็นเกี่ยวกับรายงานที่อาจมีความขัดแย้งทางผลประโยชน์

  6.6 จำนวนการประชุมคณะกรรมการตรวจสอบ และการเข้าร่วมประชุมของกรรมการ

  ตรวจสอบแต่ละท่าน

  6.7 ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบั

  หน้าที่ตามกฎบัตร (Charter)

  6.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และ

  ความรับผิดชอบที่ได้รับมอบหมายจากคณะกรรมการบริษัท

  7.
  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

13. ระบบการควบคุมและตรวจสอบภายใน บริษัทฯได้ให้ความสำคัญต่อระบบการควบคุมภายในที่ดี
ทั้งในระดับบริหารและระดับปฏิบัติงานที่มีประสิทธิภาพจึงได้กำหนดภาระหน้าที่
อำนาจการดำเนินงานของผู้บริหารและผู้ปฏิบัติงานไว้เป็นลายลักษณ์อักษรอย่างชัดเจน
มีการแบ่งแยกหน้าที่ผู้ปฏิบัติงาน ผู้ติดตามควบคุม
และประเมินผลเพื่อให้เกิดการถ่วงดุลและตรวจสอบระหว่างกันอย่างเหมาะสม

  นอกจากนี้ คณะกรรมการบริษัทฯ ยังได้กำหนดให้มีการตรวจสอบภายในบริษัทฯ
  โดยผู้มีความรู้และประสบการณ์เฉพาะทาง เป็นระยะๆ ตามความจำเป็นที่เห็นสมควร

14. รายงานของคณะกรรมการ รายงานของคณะกรรมการ อาทิ งบการเงินของบริษัทฯ
ได้จัดขึ้นตามมาตรฐานการบัญชีที่รับรองทั่วไป เพื่อให้เห็นถึงผลการดำเนินงานของบริษัทฯ
พร้อมทั้งจัดให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินโดยผู้สอบบัญชีรับอนุญาต
เพื่อให้ผู้ถือหุ้นและผู้ลงทุนทั่วไปได้รับประโยชน์ข้อมูลดังกล่าว

15. ความสัมพันธ์กับผู้ลงทุน คณะกรรมการบริษัทฯ
มีการเปิดเผยข้อมูลที่จำเป็นในการตัดสินใจของผู้ใช้งบการเงินอย่างเพียงพอ ถูกต้องครบถ้วน
และเหมาะสม โดยผ่านช่องทางและการเผยแพร่ข้อมูลต่างๆที่ผู้ใช้สามารถเข้าถึงได้ ทั้งนี้
บริษัทฯได้จัดตั้งหน่วยงานผู้ลงทุนสัมพันธ์ (Investor Relations)
เพื่อให้บริการข้อมูลและข่าวสารต่างๆของบริษัทฯ กับผู้ลงทุน ผู้ถือหุ้น นักวิเคราะห์
และประชาชนทั่วไป

(5) การดูแลเรื่องการใช้ข้อมูลภายใน

บริษัทฯ ได้มีระบบควบคุมการใช้ข้อมูลต่างๆ เช่น การเข้าใช้ข้อมูลหลักฐานข้อมูลด้านคอมพิวเตอร์
ซึ่งได้กำหนดให้ผู้บริหารในแต่ละระดับชั้นบังคับบัญชาสามารถเข้าใช้ข้อมูลในฐานข้อมูลได้ในแต่ละระดับ
นอกจากนี้ด้านการรายงานข้อมูลการซื้อขายหลักทรัพย์ ได้กำหนดให้ผู้บริหารทุกรายต้องรายงาน
การซื้อขายในแก่สำนักงาน กลต. และตลาดหลักทรัพย์ทั้งนี้เพื่อให้เป็นไปตามข้อกำหนดของสำนักงาน
กลต.

(6) บุคลากร

จำนวนพนักงานทั้งหมดเฉพาะบริษัท ณวันที่ 31 ธันวาคม 2553 มีพนักงานทั้งหมด 909 คน

เงินเดือน ค่าตอบแทนอื่น

พนักงานบริษัทฯ 101,894,445 14,661,438

นโยบายในการพัฒนาบุคลากร

การพัฒนาบุคลากรนับเป็นนโยบายที่สำคัญประการหนึ่ง
และเป็นปัจจัยหลักในการส่งเสริมให้การดำเนินงานของบริษัทฯ
เกิดประสิทธิภาพและบรรลุเป้าหมายที่กำหนด
บริษัทฯได้ตระหนักและให้ความสำคัญกับนโยบายดังกล่าว
โดยการส่งเสริมและสนับสนุนให้มีการจัดหลักสูตรฝึกอบรมบุคลากรและสนับสนุนการฝึกอบรมของหน่วยงานต้นสังกัดสำหรับพนักงานทุกระดับตั้งแต่ปฏิบัติการไปจนถึงระดับผู้บริหาร
ทั้งในเรื่องของความรู้และทักษะเฉพาะทางที่จำเป็นในการทำงาน รวมถึงการบริหารงานที่เกี่ยวข้อง
โดยได้พิจารณาจากความจำเป็นและความต้องการของบริษัทฯ หน่วยงาน และพนักงาน
ทั้งนี้เพื่อให้การพัฒนาบุคลากรเกิดประสิทธิภาพ